CELEX: 62015TA0270
Language: hr
Date: 2016-11-29 00:00:00
Title: Predmet T-270/15: Presuda Općeg suda od 29. studenoga 2016. – ANKO protiv REA-e („Arbitražna klauzula — Sporazum o dodjeli bespovratnih sredstava sklopljen u okviru Sedmog okvirnog programa za istraživanja, tehnološki razvoj i demonstracijske aktivnosti (2007. – 2013.) — Projekt ESS — Usklađenost obustave plaćanja u odnosu na tužitelja i uvjeta za ukidanje spomenute obustave plaćanja s odredbama ugovora — Zatezne kamate”)

23.1.2017   
            
            
               HR
            
            
               Službeni list Europske unije
            
            
               C 22/24
            
         Presuda Općeg suda od 29. studenoga 2016. – ANKO protiv REA-e
   (Predmet T-270/15) (1)
   
   ((„Arbitražna klauzula - Sporazum o dodjeli bespovratnih sredstava sklopljen u okviru Sedmog okvirnog programa za istraživanja, tehnološki razvoj i demonstracijske aktivnosti (2007. – 2013.) - Projekt ESS - Usklađenost obustave plaćanja u odnosu na tužitelja i uvjeta za ukidanje spomenute obustave plaćanja s odredbama ugovora - Zatezne kamate”))
   (2017/C 022/31)
   Jezik postupka: grčki
   
      Stranke
   
   
      Tužitelj: ANKO AE Antiprosopeion, Emporiou kai Viomichanias (Atena, Grčka) (zastupnik: V. Christianos, odvjetnik)
   
      Tuženik: Izvršna agencija za istraživanje (zastupnici: S. Payan-Lagrou i V. Canetti, agenti, uz asistenciju O. Lytre, zatim A. Saratsija, odvjetnika)
   
      Predmet
   
   Zahtjev koji se temelji na članku 272. UFEU-a i kojim se traži utvrđenje da REA-ina obustava plaćanja iznosa financijske potpore koji se duguje tužitelju na temelju izvršenja sporazuma o dodjeli bespovratnih sredstava br. 217951 za financiranje projekta pod nazivom „Emergency support system” koji je sklopljen u okviru Sedmog okvirnog programa za istraživanja, tehnološki razvoj i demonstracijske aktivnosti (2007. – 2013.) predstavlja povredu njezinih ugovornih obveza i da mu isplati spomenuti iznos, uvećan za zatezne kamate, računajući od dostave tužbe.
   
      Izreka
   
   
               1.
            
            
               Izvršna agencija za istraživanje (REA) je obustavila plaćanje poduzeću ANKO AE Antiprosopeion, Emporiou kai Viomichanias čime je povrijedila članak II.5. stavak 3. točku (d) Općih uvjeta priloženih Sporazumu o dodjeli bespovratnih sredstava br. 217951 za financiranje projekta pod nazivom „Emergency support system” koji je sklopljen u okviru Sedmog okvirnog programa za istraživanja, tehnološki razvoj i demonstracijske aktivnosti (2007.-2013.).
            
         
               2.
            
            
               Nalaže se REA-i da plati društvu ANKO AE Antiprosopeion, Emporiou kai Viomichanias iznos koji odgovara privremenim plaćanjima koja se nisu smjela obustaviti, a koja se tiču sudjelovanju potonjeg u projektu koji je nazvan „Emergency support system” u granicama ostatka financijskog doprinosa raspoloživog u trenutku obustave plaćanja, uvećan za zatezne kamate koje za svako razdoblje odgode počinju teći od isteka roka za plaćanje od 105 dana računajući od primitka odgovarajućih izvještaja, prema stopi na snazi prvog dana mjeseca roka za plaćanje, kako je objavljena u Službenom listu Europske unije, serija C, uvećanom za tri i pol postotna poena.
            
         
               3.
            
            
               Nalaže se REA-i snošenje troškova.
            
         
      (1)  SL C 279, 24. 8. 2015.